《夏日下闻溪渡》
宋代·程垣

溪桥架木度人行，人影溪中步步生。真水真山皆旧识，时来时步几关情。

鱼惊鸥立无闲意，鸟逐蝉飞有遁声。暂止笋舆生仆力，可人时至午风清。

作者简介：程垣，字务实，号逸士，龙岩（今属福建）人。工诗，自比贾岛。刘克庄跋其诗集，拟于任华、卢仝。有诗集七卷，已佚。事见《后村集》卷三一《跋程垣诗卷》、《江湖后集》卷一四。今录诗十四首。